«Американинг юридик хизматлар бозори — дунёдаги энг катта бозор». Америкадаги магистрант Зухра Хайруллаева билан суҳбат – Газета.uz\nФото: Зухра Хайруллаеванинг шахсий архивидан\n«Американинг юридик хизматлар бозори — дунёдаги энг катта бозор». Америкадаги магистрант Зухра Хайруллаева билан суҳбат\n«Хориждаги ўзбекистонликлар» лойиҳасининг навбатдаги меҳмони — Пенсильвания штати университетида (АҚШ) таҳсил олаётган магистрант Зухра Хайруллаева. Биз ундан нега Америкада ўқишни танлагани, АҚШ университетининг Ўзбекистондаги ОТМлар билан фарқи, хориждаги қийинчиликлар ва Ўзбекистондаги ёшларга берадиган маслаҳатлари ҳақида сўрадик.\nНа русском языке Lotinchada 20 ноябр 2021, 18:00 Фойдали Жамият\n«Газета.uz» «Хориждаги ўзбекистонликлар» лойиҳаси доирасида чет эл олийгоҳларида ўқиётган ёки хорижда таълим олиб, ҳозирда ўша ерда ишлаётган ўзбекистонликлар билан суҳбат уюштиради. Ушбу суҳбатларда уларнинг чет элдаги ҳаёти, нега хорижий таълимни танлаганлиги, уларнинг бошидан ўтган синовлар ҳақида сўз боради. Лойиҳанинг навбатдаги меҳмони — Зухра Хайруллаева.\nЗухра Хайруллаева Наманган вилоятидаги Чуст шаҳрида мактабни битириб, Тошкентдаги Вестминстер Академик лицейига ўқишга кирган. Зухра лицей дастури бўйича лицейнинг 3-курси билан университетнинг 1-курсини бирга ўқиган. Кейинчалик Тошкентдаги Вестминстер университетининг Тижорат ҳуқуқи факультетида таҳсил олган. Бакалаврни битиргач эса Зухра ҳуқуқ соҳасини чуқурроқ ўрганиш учун Америкага ўқишга кетди. Ҳозирда у Пенсильвания штати университетида магистратура босқичида таҳсил олмоқда.\n— Мен Наманган вилоятининг Чуст шаҳрида туғилиб-ўсганман. Мактабни тамомлагач Тошкентдаги Халқаро Вестминстер университети (ТХВУ) қошидаги академик лицейга ўқишга кирдим. Мен ўқишга кирган йили танлов катта бўлгани боис лицейга кириш жуда қийин эди, шунинг учун ўқишга киришимга унчалик ишонмагандим. Кейинчалик билдимки, лицейда ўқиш унга киришдан анча қийинроқ экан. Тил билан ҳам, ўқиш билан ҳам қийинчиликлар юзага кела бошлади. Рус мактабини тугатган бўлсам ҳам, бошида тилни унчалик яхши билмасдим. Лицейда ўқиш мактабга қараганда анча қатъийроқ бўлиб, ҳар бир оралиқ ёки якуний назорат ишлари алоҳида имтиҳон сифатида қабул қилинарди.\nЛицей дастури ТХВУга кириш ва лицейнинг учинчи йилини университетнинг биринчи йили билан бирлаштириш имконини берди. Бунинг учун лицейда маълум бир академик кўрсаткичга эга бўлиш кифоя қиларди. Ота-онам билан маслаҳатлашиб, ТХВУнинг «Тижорат ҳуқуқи» йўналиши бўйича ўқишимни давом эттиришга қарор қилдим. Университетда ўқиб юрган кезларимда кетма-кет икки йил Филип Жессоп номидаги халқаро оммавий ҳуқуқ бўйича мусобақасида (The Philip C. Jessup International Law Moot Court Competition) қатнашдим ва ҳар иккала сафар Вашингтонда (АҚШ) ўтказилган халқаро босқичларда қатнашиш бахтига муяссар бўлдим. Ўшанда менда бу мамлакатга ёки ўқиш, ёки сайёҳлик мақсадида қайтиш истаги пайдо бўлди.\nУниверситетда 3-курсни тамомлаганимдан сўнг, Dentons Tashkent юридик консалтинг фирмасида амалиёт ўташни таклиф қилишди ва Ўзбекистонни тарк этгунимча шу ерда ишладим.\n— Наманганда мактабни битиргандан сўнг Тошкентга келгансиз. Бунга оилангизнинг, яқинларингизнинг муносабати қандай бўлган? Ҳар ҳолда Тошкент бегона шаҳар, пойтахтнинг ўзига яраша қийинчиликлари бўлади…\n— Оилам ва қариндошларим ўқишим билан боғлиқ ҳамма нарсани доимо қўллаб-қувватлашган. Қолаверса, мен ёлғиз эмасдим, эгизак синглим ҳам бор. Ўша пайтларда катта акам ҳам Тошкентда ўқиб юрган, амакиларим эса бизни доим қўллаб-қувватлаб, ёрдам беришарди.\n— Университетни битирганингиздан кейин бир муддат Dentons Tashkent компаниясида иш олиб бордингиз. Иш фаолиятингиз ҳақида айтиб беринг…\n— Айнан шу корхонада ишлаганим — омадим деб бемалол айта оламан. Профессионал фаолиятимдаги қисқа вақт мобайнида ишда дўстона жамоа ва тушунувчан раҳбарият бўлиши жуда муҳим эканлигини англаб етдим.\nИшимнинг дастлабки йилида университетнинг 4-курсида ўқирдим. Ўша йили мен битирув ишим устида ишлаётган эдим. Раҳбарият яратиб берган шароитлар туфайли иш ва ўқишга бирдек улгуришга муваффақ бўлдим.\nБундан ташқари, қанчалик ғалати туюлмасин, биз Вестминстер университетида асосан инглиз ҳуқуқ тизимини ўрганганмиз. Ўзбекистонда ишлаш учун эса Ўзбекистон ҳуқуқ тизимини ўрганиш зарур эди. Шунинг учун, ишимнинг дастлабки кунлариданоқ ҳамма нарсани том маънода нолдан ўрганишни бошлаганман. Шунга қарамай, ҳамкасбларим мени доим қўллаб-қувватлаб, ёрдам беришга, ўргатишга тайёр эдилар.\nТХВУда олган таълимимга доимо хурмат сақлайман. Биз асосан инглиз ҳуқуқини ўрганганимизга қарамай, университет кейинчалик профессионал фаолиятда фойдали бўлиши мумкин бўлган керакли кўникма ва билимларни беради.\nУшбу фирмада мен асосан корпоратив амалиёт билан шуғулланганман: мижозларга таъсис ҳужжатларини ишлаб чиқиш ва Ўзбекистонда корхоналарни рўйхатдан ўтказиш, шунингдек, маҳаллий компания фаолияти билан боғлиқ бошқа турли корпоратив ва меҳнат масалалари бўйича консультациялар берганман.\n— Нега Ўзбекистонда яхши ишингиз бўла туриб хорижга кетиб, ўқишни давом эттиришни истадингиз? Бунга аниқ сабаб борми?\n— Тан оламан, яхши ишим бор эди, лекин бир куни бир жойда қотиб қолганим ва олдинга силжимаётганимни ич-ичимдан ҳис қилдим. Бундан ташқари, корпоратив амалиёт билан шуғулланиш соҳасида келажагимни кўрмаётгандим. Шу сабабларга кўра хорижда магистратурада ўқиш қарорига келдим. Шундай қилиб, ўз малакамни оширишни, шунингдек, ҳуқуқнинг қайси соҳасида ишлашни хоҳлаётганимни узил-кесил ҳал қилиб олмоқчи бўлдим.\n— Нима учун айнан АҚШда магистратурада ўқишни танлагансиз?\n— Университетларни қидиришнинг дастлабки босқичида барча вариантларни кўриб чиқдим: Европа, Канада ва АҚШ. Ҳар бир мамлакат ва университетни холисона баҳолашга ҳаракат қилдим, лекин негадир Америка мени доим ўзига кўпроқ жалб қилаверарди. Ниҳоят, банк ва молиявий тартибга солиш, шунингдек, тижорат ҳуқуқини ўрганиш мақсадида Пенсильвания штати университетида ўқишни танладим.\nБиринчи навбатда, университетларни танлаш жараёнида доимо университет таклиф қиладиган дастурларга эътибор қаратиш керак. Канада ва Европада ҳуқуқ бўйича магистрлик даражасини таклиф қилувчи кўплаб университетлар мавжуд бўлса-да, таклиф қилинган таълим дастурларида танлов кўплигини кўрмадим. Улар асосан халқаро ҳуқуқ бўйича умумий мутахасислик, ёки, аксинча, миллий ҳуқуқдаги қандайдир тор мутахассисликлар бўйича билим берарди. Америка университетларидаги ўқув дастурларида эса фанлар бўйича жуда кенг танловларни кўрдим, бу эса якуний қарорни қабул қилишимда муҳим роль ўйнади. Аммо бу фақат ҳуқуқий соҳага оид шахсий кузатишларим. Эҳтимол, бошқа одам умуман бошқача фикрлаши мумкин.\nИккинчидан, Американинг юридик хизматлар бозори дунёдаги энг катта бозор. Шунинг учун Америкада собиқ ёки ҳозирги амалиётчи юристларнинг университетда дарс бериш имкониятлари бошқа мамлакатларга қараганда анча юқори деб тахмин қилгандим.\nТХВУда ўқиётганимда амалиётчи юристлар томонидан дарс ўтилишининг афзалликларини ўз кўзларим билан кўрдим. Амалиётчи юристлар талабаларга нафақат назарияни ўргатади, балки амалий маслаҳатлар билан ҳам ўртоқлашади. Қаердадир фақат назарияни ўрганиш мақсадга мувофиқдир. Айни дамда менга дарс берадиган профессорларнинг барчаси 10 йилдан 30 йилгача тажрибага эга собиқ амалиётчи юристлар.\n— Сифатли таълим олиш ва ўз соҳамнинг яхши мутахассиси бўлиш.\n— Ўша мотивация ҳали ҳам борми? Балки янгилари қўшилгандир…\n— Ҳа, бу мотивация ҳалиям мени олдинга етаклайди. Фақат вазифанинг мураккаб эканлигини тушуниб етдим. Айтганимдек, Американинг юридик хизматлар бозори дунёдаги энг катта бозор ва шунинг учун талабалар ўртасида рақобат жуда юқори. Талабаларнинг меҳнати ва ютуқларига қараб, сиз ҳам улардан орқада қолиб кетмасликни хоҳлайсиз.\n— Америкада сиз таълим олаётган университетнинг Ўзбекистондаги ОТМлар билан фарқи ҳақида гапириб берсангиз.\n— Вестминстер университетини тамомлаганим учун фақат шу олийгоҳ билан солиштиришим мумкин. Пенсильвания штати университетидаги ўқиш Ўзбекистондаги ТХВУда олган таълимимдан унчалик фарқ қилмайди. Аммо баъзи тавофутлар барбир мавжуд.\nБиринчидан, Американинг юридик таълим тизими бошқа мамлакатларникидан бир оз фарқ қилади. Бу ерда ҳуқуқшунос бўлиш учун аввало исталган мутахассислик бўйича бакалавр даражасини олишингиз талаб этилади, яъни тўрт йил мобайнида ўқийсиз ва шундан кейингина «Juris Doctor» дастурига ўқишга кирасиз ва ҳуқуқшунослик факультетида ҳуқуқшунослик дипломига эга бўласиз. Бу дастур яна уч йил давом этади. Шу боис, талабалар ҳуқуқшунослик касбини танлашдан олдин яхшилаб мулоҳаза қилиб кўрадилар, деб ўйлайман. Уларнинг ўқишга бўлган иштиёқи ва мотивацияси ўзбошимчалик билан юридик факультетни танлаган талабаларга нисбатан анча кучлироқ бўлади, чунки икки йилдан сўнг уларнинг кўпчилиги ўз йўналишини ўзгартиради. Лекин мен интенсив бир йиллик ўқишни талаб қиладиган LL.M. магистратура дастурида ўқимоқдаман.\nИккинчиси — ўрганилаётган материалнинг ҳажми. Америкада бу ҳажм жуда катта. Шу билан бирга, барча материалларни ўқиш ва дарсга тайёр келиш учун етарлича вақтингиз бўлиши керак, чунки профессор исталган вақтда сизга савол бериб қолиши мумкин.\nУчинчиси — ўқиш учун таклиф қилинадиган фанлар сони. Бизнинг университетда жуда кўп фанлар ўтилади. Талабалар бир вақтнинг ўзида бир нечта соҳаларда ихтисослашиши мумкин, масалан, тижорат ҳуқуқи, маъмурий ҳуқуқ, молиявий ҳуқуқ, халқаро ҳуқуқ, спорт ва кўнгилочар соҳа ҳуқуқи, атроф-муҳит ҳуқуқи ва бошқалар.\nБаҳолаш тизимида ҳам фарқ мавжуд. Ҳозир таҳсиол олаётган олийгоҳимда кўплаб фанлар семестр охирида фақат битта имтиҳон асосида баҳоланади. Бутун баҳолаш фақат бир куннинг самарадорлиги ва унумдорлигига боғлиқ бўлиши керак деган фикр менга унчалик ёқмайди. Шунинг учун Вестминстер университетидаги тизим менга қулайроқ. У ерда фан бўйича ўзлаштириш семестр ўртасида қабул қилинадиган ёзма курс иши, шунингдек, семестр охирида топшириладиган имтиҳон асосида баҳоланади.\n— Ўзбекистондан кетганингиздан кейин дунёқарашингиз қай даражада ўзгарди деб ўйлайсиз?\n— Кучли ўзгаришлар бўлди демаган бўлардим. Шубҳасиз, эътиқоди, ирқи, миллати, дунёқараши бошқача бўлган одамларга нисбатан бағрикенглигим кучайди.\n— АҚШга борганингиздан кейин қийинчиликлар бўлдими? Энг катта қийинчилик нима эди?\n— Нафақат тили, балки маданияти ҳам мен ўрганганимдан тубдан фарқ қиладиган мутлақо бошқа давлатга кўчиб ўтиш, албатта, осон бўлмади. Енгил маданий шок содир бўлди. Менга энг қизиқ кўринган нарса — америкаликлар учун ўз хонасида овқат ейиш одатий ҳол эканлиги бўлди. Учта америкалик қизлар билан бир квартирада яшайман. Биз яхши муносабатда бўлсак-да, бирга яшаган вақтимиз давомида, эҳтимол, фақат бир мартагина бир стол атрофида жамландик. Кейинчалик билишимча кўплаб америкаликлар (ҳаммаси ҳам эмас) ўз хонасида овқатланишни афзал кўришар экан. Мен каби кунига камида бир марта катта оилавий дастурхон атрофида ўтириб улғайган қиз учун Америка маданиятининг бу қисми ҳақида билиш қизиқ эди.\nМос ва арзон уй-жой топиш ҳам жуда қийин бўлди. Бу муаммо Америкага келишимдан олдин бошланган. Мен яшаётган шаҳар талабалар шаҳри ҳисобланади. Аҳолининг асосий қисмини талабалар ташкил этади. Арзон турар жойни топиш учун қидирув келишдан анча олдин бошланиши керак экан. Барча шароитларни жойида текшириб кўрмасдан кўр-кўрона уй излаш эса жуда қийин.\nҲамма нарса онлайн тарзда амалга оширилгани боис фирибгарлар тузоғига тушиб қолиш ҳеч гап эмас. Бошқа барча муаммоларим доимо ёрдам беришга тайёр бўлган одамлар туфайли ҳал қилинди.\n— Ота-онам, албатта, бошида қўрқишди. Қиз болани бошқа мамлакатга ёлғиз қўйиб юбориш осон эмас, аммо шунга қарамай, улар менинг танловимни доим қўллаб-қувватлаб келишган.\n— Instagram саҳифангизни кузатганимда, эътиборимни тортган нарса: сиз ўз суратларингиз остига деярли қандайдир изоҳ ёзмагансиз. Нима деб ўйлайсиз, хориждаги талабалар, ишлаётганлар ўша жой ҳақида бирор нарса ёки чет элда қандай ҳиссиётлар бўлаётгани ҳақида фикрлари билан ўртоқлашиши керак эмасми?\n— Ижтимоий тармоқларда сурат ёки фикрни эълон қилиш ҳар кимнинг шахсий танлови деб ҳисоблайман.\n— Ҳа, ўқишим тугагач, албатта уйга қайтишни режалаштирганман. Иш борасида эса ҳали аниқ режаларим мавжуд эмас.\n— Айни вақтда Ўзбекистондаги тенгдошларингиз, кичик ёшдагилар ва умуман хорижга ўқишга бормоқчи бўлган ёшларга қандай маслаҳатлар берган бўлардингиз?\n— Шошмасликни ва университетни ҳам, дастурни ҳам мулоҳаза билан танлашни маслаҳат берган бўлардим.\nЧет элда ўқишнинг молиявий томони университет танлашда энг катта омиллардан бири эканлигини тушунаман. Аммо Америка университетлари жуда кўп давлат ва хусусий грантларни таклиф қилишади. Университетларнинг ўзлари камдан-кам ҳолларда турли грантлар таклиф қилишади. Бир маротаба рад жавобини олсангиз, тушкунликка тушманг. Мен учта тўлиқ молиялаштириладиган дастурга ариза топширганман ва учта ҳолатда ҳам рад этилганман. Сўнг тўғридан-тўғри университетларнинг ўзига ҳужжат топширишга қарор қилдим. 9 та университетга ҳужжат топширдим ва уларнинг деярли барчаси маълум миқдорда грант таклиф қилишди, шунинг учун ҳаммага грант олиш имкониятларини имкон қадар кўпроқ ўрганишни ва белгиланган муддатда ҳужжатларни тезроқ тайёрлашни бошлашни маслаҳат берган бўлардим.\n— Сизнинг соҳангизда ютуққа эришноқчи бўлган Ўзбекистондаги ёшларга қандай маслаҳатлар берасиз?\n— Ўйлайманки, қайси ҳудудда бўлишидан қатъий назар, ҳар кимнинг ғалаба ва муваффақият ҳақида ўзига хос тушунчаси бор. Мен ўзимни бошқаларга маслаҳат бериш учун етарлича муваффаққиятга эришган инсон деб ҳисобламайман.\n— Ўз соҳангиз бўйича 3 та ва соҳангиздан ташқари сиз ўқиш керак, деб ҳисоблайдиган 3 та китоб тавсия қилинг (исталган тилда).\n— Афсуски, ўз ҳаётим ва ишимга, ҳозир эса ўқишимга улгуришга ҳаракат қилиб, ҳар доим ҳам иш/ўқиш учун зарур бўлган материаллардан бошқа китобларни ўқий олмаяпман. Шунинг учун, бу борада маслаҳат бермаганим маъқулроқ.\n— Эҳтимол, ҳеч нарсадан. Мен қилган ҳамма нарса ўзимнинг танловим, хатоларим ҳаётий сабоқ бўлди ва мени ҳозирги даражага олиб келди.\n— Депрессия — бу жиддий ва оғир ҳолат, бахтимга, мен уни бошдан кечириш имкониятига эга бўлмаганман. Лекин оилам ва дўстларимни соғиниш ҳар доим бўлган ва бўлиб турибди.\n— Агар 10 йил ортга қайтиш мумкин бўлганда, қайси хатойингизни такрорламас эдингиз?\n— Ҳеч нарсани ўзгартирмаган бўлардим. Барча хатолар мен учун қайсидир маънода сабоқ бўлди. Бошимдан кечирганларимнинг барчаси мени ҳозирги ҳолатимга олиб келган дея оламан.\n— 5 йилдан сўнг Зухра Хайруллаева ўзини қаерда ва қандай ҳолатда кўради?\n— Ўзбекистонда, оилам бағрида, умид қиламанки, ҳамма соғлом ва бахтли бўлади. Бу пайтга келиб ўз севимли ишимга эга бўлиб, ўз соҳамнинг яхши мутахассиси бўламан деган умиддаман.\n— Агар тилла балиқ тутиб олсангиз ундан Ўзбекистон учун нима сўраган бўлар эдингиз?\n— Ҳозирги вақтда содир бўлаётган барча ўзгаришларнинг самарали қўлланилиши. Кўряпманки, айни пайтда мамлакатимизда тараққиёт сари етаклаши мумкин бўлган кўплаб ўзгаришлар қилинмоқда. Аммо бу ташаббуслар ҳар доим ҳам тўлиқ амалга оширилмаяпти ва кўпинча хўжакўрсин учун бажариляпти.\n«Ўзбекистонда „Wall Street“ яратмоқчиман». 7 та университетга грант ютган Шаҳноза Aбдиреймова билан суҳбат 25 апрель 2021, 16:11


Фарзанд кўришга бесабрлик қилиб оила бузилмасин | ukkosha.shosh.uz\nБош саҳифа » Мавъизалар » Фарзанд кўришга бесабрлик қилиб оила бузилмасин\nФарзанд кўришга бесабрлик қилиб оила бузилмасин\nАлбатта, фарзанд Аллоҳ таоло томонидан ато этиладиган улуғ неъмат ҳисобланади. Фарзанд инсон қалбидаги энг олий мақсадларидан бири бўлиб, ота она ўз ҳаётларини шулар орқали янгилаб давом эттиради. Шунинг учун Аллоҳ таоло Қуръони каримда марҳамат қилиб:\n«Мол мулк, фарзандлар дунё ҳаётининг зийнатидир…» деб таъкидлаган.\nҲақиқатан ҳам, агар мол мулк ва фарзанд бўлмаса бу дунёнинг ҳеч қандай қизиғи йўқдек. Бу дунё ҳаётига инсоннинг қалбини мойил қилиш сабабидан бўлган шу икки нарса зийнат бўлиб ўзига ром қилиб туради. Ҳар бир оила қурган шахс ўзидан зурриёд қолишини орзу қилиб, ўз ҳаётидан олган ўгит ва тажрибаларини жигаргўшаларига баҳшида қилиш умидида яшайди.\nЎзига муносиб жуфти ҳалолни танлаб у билан турмуш қуриш эса фарзанд кўришлик учун илк қадамдир.\nАллоҳ таоло фарзандни яхши кўрганига бериб ёмон кўрганига бермайди дейишлик нотўғри фикр ҳисобланади. Балки Аллоҳ таоло фарзандни кимга қайси биридан Ўзи хоҳлаганидек ва хоҳлаган вақтида беради. Чунки Аллоҳ таоло Ўзининг дўсти бўлган Иброҳим ҳалилуллоҳ пайғамбардек зотга ҳам фарзанд кўришлари амри маҳол бўлган кексалик ёшларида бердику. Шунинг учун Аллоҳ таоло Қуръони каримда шундай марҳамат қилади:\n«Осмонлари ернинг мулки Аллоҳникидир. У зот хоҳлаган нарсани яратур. У зот хоҳлаган кишисига қизлар ҳадя этур ва хоҳлаган кишисига ўғиллар ҳадя этур. Ёки уларни жуфтлаб ўғил қиз қилиб берур ва хоҳлаган кишисини туғмас, бепушт қилур. Албатта, У зот ўта билувчи ва ўта қодирдир» (Шууро сураси, 49-50-оятлар).\nИнсонга ҳамма нарсани фақат Аллоҳ таоло беришининг ёрқин намунаси фарзанд масаласида кўринади. Айни шу масалада инсон ўзининг ожизлигини хис этади. Ўз хоҳишига кўра бирон нарсани бор қилаолмаслигини, балки доимо Аллоҳ таолонинг мадади ва иноятига мухтож бўлиб туришини англаб етади. Ҳатто фарзанд бермай туриб инсон томонидан барча ҳаракатлар бажарилган бўлса ҳам Ўзи хоҳлаган вақтида беришлиги, фарзанд дунёга келишлигида икки жуфтлик унинг сабабчиси холос эканлигини билдиради. Бу ҳақиқатни барча инсонлар орасида мусулмон одам кўпроқ тан олишлиги керак.\nГўё инсон бирор молу дунёга ҳарчанд чиранмасин ҳаргиз уни қўлга киритаолмаганидек фарзанд кўриш учун ҳам бошқалардан кўпроқ истаб, кўпроқ ҳаракат қилса ҳам Аллоҳ таоло бермаслиги мумкин.\nИнсоннинг қўлидан неъмат берилишлик сабабини бажариш келади холос, уни ато қилинишлигини эса ато қилгувчи бўлган Аллоҳга топширилади. Яъни икки ёш фарзанд кўришлари учун турмуш қурдилар, иккаласи ҳам соғлом, фарзанд умидида юрибдилар ва Аллоҳдан фарзанд беришини сўрайдилар, ҳақиқат шу.\nТурмуш қурган икки ёш ўзларини фарзанд кўриб тезроқ ота-она бўлишларини истайдилар. Чунки Аллоҳ таоло инсон зотига фарзанд муҳаббатини унинг жисмида қўшиб яратган.\nАммо, баъзилар фарзанд кўришда бесабрлик қиладилар. Маълум муддат ўтиши билан икки ёш бир бирларига шубҳа назари билан қарай бошлайдилар, икки тараф ҳам айбдорни исбот қилишга ҳаракат қиладилар. Бу иш қанча узоқ чўзилгани сари шунча ўртада муросалар ўзгариб бир бирларини туғмас ва бепуштликда айблай бошлайдилар.\nБаъзи ҳолатларда икки ёш сабр қилишса ҳам, ота-оналар, ён-атрофдагилар тинч қўйишмайди. Бу иш авж олганидан ҳатто оилани бузишни таклиф қила бошлайдилар. Бундай қилиш тўғри эмас. Аслида икки ёш шошилиб бесабрлик қилганда ҳам катталар насиҳат қилиб, уларни тинчлантиришлари лозим. Зеро аксар вақтларда бир неча муддат фарзанд кўрмай туриб вақти келиб ўз тенқурларидан ҳам кўп фарзандли бўлиб кетганларга гувоҳ бўлганмиз.\nАслида фарзанддан бошқа бериладиган неъматларни ҳам эгаси Аллоҳ. Инсон ҳар бир берилган неъмат устида Аллоҳ ҳузурида сўралади. Инсон бу ҳаётда бирор нарсага эга бўлишлигида ўзи учун яхшилик борми ёки ундан бенасиб бўлганида яхшилик борми буни билмай бесабрлик қилади. Ҳаётни эса имтиҳон дунёлигини унутиб қўядида Эҳ Аллоҳ мен сенга нима гуноҳ қилгандим» деб нолийди.\nАллоҳ таоло бизларни берган неъмати устида шукр қилгувчи, бермаганига эса сабр этгувчи бандалардан қилсин. Зеро Аллоҳ таоло бир бандасига сўраган нарсасини бу дунёда бермаса, агар у банда сабр қилса албатта, жаннатда бу дунёда ўйлаганидан ҳам зиёда қилиб охират дунёда ато қилади.\n“Мўйи-Муборак Уккоша” жоме масжиди имом хатиби\nАввалги: Кўр ила дўхтир\nКейинги: Имом Ашраф Али Таҳонавий\n22.11.2017 да 16:11\nАссалому алайкум азиз биродарлар! Мана шу сайтни юритиб, яхши ишни бошида турибсизлар. Бунда сизларга куч қувват, матонат тилайман! Ўзи доимо мададкор бўлсин! Лекин иш бор жойда хато бор деганидек, баъзи мақолаларда имловий хатолар учрамоқда. Мен журналист сифатида тажрибам ва илмим етгунча камчилигини келтириб, аниқ қаердалигини ёзиб қўяман. Насиб қилса, камчилик ва хатолар тўғриланади.\nДемак, “Фарзанд кўришга бесабрлик қилиб оила бузилмасин” сарлавҳали мақоланинг Шууро сураси, 49-50-оятлари берилган абзацда “Ёки уларни жуфтлаб ўғил қиз қилиб беру рва хоҳлаган кишисини туғмас, бупушт қилур.” гапда иккита хато бор. Биринчиси “беру рва” иккинчиси “бупушт” дир. Улар “берур ва ..” “бепушт” шаклида тўғри ёзилиши керак. Гўё инсон деб бошланувчи абзацда “ҳар чанд” эмас “ҳарчанд” шаклида қўшиб ёзилиши керак.\nАммо, баъзилар деб бошланувчи абзацнинг охирги сўзида битта “ш” ҳарфи тушиб қолган. Бошлайдилар бўлиши керак. Охиридан битта аввалги абзацда иккита сўз қўшилиб “бормибуни” бўлиб қолган.\nМусулмон мусулмоннинг ойнасидир, дейишади. Мен буни хато излаб эмас, балки мақола яхши ва бехато бўлишини истаб ёздим. Тўғри, кимгадир булар арзимас хатодир. Лекин ёш, ҳали имло қоидани яхши тушунмайдиган ёшлар буни “бу сўзлар мана шундай ёзилар экан” дея қабул қилиши мумкин. Бунинг оқибати эса саводсизликка олиб келади. Ўзи асрасин доим.\n23.11.2017 да 09:07\nВаалайкум ассалом! Ташаккур! Хатолар тузатилди, эътиборингиздан бениҳоя хурсандмиз!\nВеб-сайт маъмурияти га жавоб ёзинг Жавобни бекор қилиш


Муқаддас Рамазон ойи ниҳоясига етай деб қолди, бу эса ҳар бир мусулмон орзиқиб кутадиган Ҳайит байрамига саноқли кунлар қолганидан дарак беради. Опа-сингилларимиз ҳайит байрами дастурхони учун албатта чак-чак, бўғирсоқ ва қуш-тили пиширадилар. Бугун сизлар билан айнан мана шу анъанавий ҳайит пишириқларининг рецептларини бўлишамиз.\nТухум – 4дона\nУн – 250-300гр\nТуз – 0,5 чой қошиқ\nСода – 0,5 чой қошиқ\nШакар – 2 стакан\nСув – 1 стакан\nАсал – 2 ош қошиқ\nХона ҳароратидаги тухумларни идишга чақиб соламиз, ярим чой қошиқ туз қўшамиз ва миксер ёрдамида қуюқ кўпик ҳосил бўлгунга қадар кўпиртирамиз. Сўнг сода соламиз ва яна бир марта аралаштирамиз. Тайёр бўлган массага оз-оздан ун қўшиб, юмшоқ хамир қорамиз. Хамирни кафтимиз билан яхшилаб муштлагач, целофан пакетга ўраб, тиндиришга қўямиз. Хамир икки соат давомида дам олиши керак. Шу икки соат давомида ҳар ўн беш- йигирма дақиқада муштлаб турамиз.\nИкки соат тинган хамирни 2мм қалинликда ёйиб оламиз ва айлананинг ярмига эритилган қўй ёғи сурамиз. Сўнгра хамирни иккига буклаймиз ва ва 3см кенгликда тасмалар кесиб оламиз. Тасмаларни эса 1см кенгликда кесиб чиқамиз.\nТайёр бўлган хамир кесмаларини қизиб турган ёққа солиб, аралаштириб турган ҳолда қовуриб оламиз. Жуда ҳам қизариб кетмаслиги керак. Қовурилган хамирни патнисларга ёйиб қўямиз.\nЭнди чак-чак қиёмини тайёрлаймиз. Бунинг учун шакарни темир идишга солиб устидан сув қуямиз ва қиём ҳолатига келгунга қадар қайнатамиз. Сўнгра қиёмга асал қўшиб, асал эригача яна икки дақиқа давомида қайнатиб оламиз. Қиём тайёр.\nҚиём сал совугач қовурилган хамир билан аралаштирамиз ва шакл берамиз. Чак-чак тайёр.\nУн – 500гр\nСут – 200мл\nШакар – ¼ стакан\nСарёғ – 75гр\nТуз – 1 чимдим\nҚовуриб олиш учун ўсимлик ёғи – 500мл.\nБугун сизларга оширма ҳамирдан пишириладиган бўғирсоқ рецептини тақдим этамиз. Аввалига сут, эритилган сарёғ, тухум, шакар ва тузни бир идишга солиб яхшилаб аралаштириб оламиз, сўнг аста-секин ун қўшиб хамир қорамиз. Хамирни яхшилаб муштлаб, пакетга ўраймиз ва 30-40 дақиқа давомида тиндирамиз. Тинган хамирни бўлакларга бўлиб, хасипсимон кўринишга келтирамиз. Сўнг майда бўлакларга бўлиб, думалоқ шаклини берамиз. Зувалачаларга ғалвир ёки човли ёрдамида шакл берамиз. Қиздирилган ўсимлик ёғида ҳар томонидан паст оловда пишириб оламиз. Тайёр бўлган бўғирсоқни дастурхонга ўз дидингизга қараб безатинг.\nУн – 1кг\nСув – 0,5 стакан\nТухум – 2 дона\nСарёғ – 0,5 стакан\nҚовуриб олиш учун пахта ёғи – 1 л\nБиринчи бўлиб шакарни озгина сувда эритиб оламиз, 2 та тухум чақиб хамир қоришга киришамиз, хамир қораётган вақтда унга ёғ ҳам қўшамиз. Хамирни қориб бўлганимиздан сўнг, уни бир зум тиндириб қўямиз. Хамир тингандан сўнг, ўқлов ёрдамида юпқа қилиб ёйиб оламиз. Кейин эса чети жимжима пичоқдан фойдаланиб, ўзизга ёқкан шаклда, тўрт бурчак, ромб ёки учбурчак шаклларида кесиб олишингиз мумкин.\nЁғ солинган қизиган қозонга хамир бўлакларини солиб пишириб оламиз. Қуш тилини пишираётган вақтингизда қозон бошидан кетманг, чунки қуш тили жуда ҳам тез қизариб, куйиб кетиш эҳтимоли ҳам йўқ эмас. Қуш тилини тилла рангга киргандан сўнг қозондан сузиб олишингиз мумкин. Човлига солиб, бир оз ёғини оқизиб олинг. Қуш тилини табингизга кўра шакар упаси билан ҳам безатишингиз мумкин.\nНашр санаси: 21-05-2020\nТаом, чак-чак, бўғирсоқ, қуш-тили, рецепт


ЎзЛиДеП номзоди пойтахтдаги тирбандликларни ҳал этиш бўйича ўзининг таклифларини билдирди – Газета.uz\nНа русском языке Lotinchada 19 октябр 2021, 13:17 Сайлов-2021 Сиёсат\nПрезидентликка ЎзЛиДеП партияси номзоди ва амалдаги президент Шавкат Мирзиёев тошкентлик сайловчилар билан учрашувда пойтахтдаги тирбандликларни ҳал қилиш бўйича ўзининг таклифларини маълум қилди.\nТаъкидланишича, Тошкент шаҳар аҳолиси ва уларнинг даромадлари ошгани ҳисобига сўнгги йилларда шахсий автотранспортлар 2−3 баробар кўпайиб, кунига шаҳар кўчаларида 700−800 мингдан зиёд транспорт ҳаракатланмоқда.\nБу тирбандликларни келтириб чиқариш билан бирга, экология, пиёда ва йўловчилар хавфсизлигига салбий таъсир кўрсатмоқда.\nЛекин, пойтахтнинг жамоат транспорти ва йўл инфратузилмаси бу муаммоларга ҳали муносиб жавоб қайтара олмаяпти. «Шаҳарда ерости ва ерусти пиёда ўтиш йўлаклари, автотураргоҳлар етишмайди», — деди номзод.\n«Пойтахтда 500 дан зиёд катта чорраҳалар мавжуд бўлиб, уларнинг 200 тасида транспорт воситаларини ўтказиш даражаси паст. Жамоат транспортидан бор-йўғи 33 фоиз йўловчи фойдаланмоқда. Масалан, бугунги кунда 80 та йўналишдаги автобусларнинг интервали тиғиз пайтларда 30 минутгача кечиккани аҳоли норозилигига сабаб бўлмоқда», — деди Шавкат Мирзиёев.\nУнинг сўзларига кўра, келгуси беш йилда шаҳарда ўзаро узвий боғланган барча транспорт турларини ривожлантириш дастури қабул қилинади.\n«Бунда ерусти транспорти ва метро йўналишлари кесишувида 16 та йирик автостанциялар, Чилонзор, Юнусобод ва Яшнобод туманларидаги шаҳарга олиб кирувчи 6 та метро бекати атрофида автотураргоҳлар, марказий кўчаларда 40 минг автомобиллар учун 80 та кўп қаватли автотураргоҳлар, тирбандлик юқори бўлган кўчаларда 21 та йўл ўтказгичлар қурилади, ерусти ҳалқа метрополитени йўлининг 7 та бекатдан иборат 13 км узунликдаги „Қўйлиқ-Қипчоқ“ участкаси қурилиши якунига етказилади», — деди ЎзЛиДеП номзоди.\nТаъкидланишича, «йўл ҳаракатини „ақлли тартибга солиш“ тизими жорий этилиб, бунга шаҳарнинг 500 та йирик чорраҳаси уланади».\n200 га яқин мунтазам автобус йўналишлари ташкил этилади, жамоат транспорти паркини янгилаш учун 400 та замонавий автобус, 700 та электробус олиб келинади. 90 та янги замонавий метро поездлари олиб келиниб, йўловчилар ташиш қуввати 2 баробарга оширилади.\nАвтобуслар қатновини субсидиялаш тизими ҳам қайта кўриб чиқилади. Энди ташувчиларга субсидиялар йўловчи сонига эмас, балки йўналиш ва қатновлар сонига қараб берилади.\n«Шунингдек, кундан-кунга ҳаётимизга кириб келаётган янги технологияларни инобатга олиб, электромобиллардан фойдаланиш ҳамда уларга хизмат кўрсатиш мақсадида 50 та қувватлаш станцияси ва бошқа инфратузилмалар яратилади», — деди Шавкат Мирзиёев.\nБундан ташқари, 1,8 минг километр автомобиль йўли ва ички кўчаларни таъмирлашга 3 триллион 200 миллиард сўм маблағлар йўналтирилади.\nМирзиёев — Ортиқхўжаевни ҳоким этиб тайинланишининг сабаби ва Тошкентнинг келажаги ҳақида 20 октябр 2021, 21:22\n19 октябр, 13:48\nТирбандликни светофор яратади куп холларда. Агар бир томонлама йуналишда 3 ва ундан куп катордаги йулларда светофор урнига айланма йуллар уйлаб чикилса максадли ва самарали буларди. Хам бунака катта проспект йуллардан пешеход йулакларни ер ости ва устки йулаклар билан алмаштирилса хам хайдовчиларни авария холатидан хам йуловчиларни хавфсизлиги ортарди. Кеч кирганида пешехош йулагидан утаетган пешеход куринмайди еритиш мосламалари нотугри еритилиши хисобига. Шунака муаммоларни уйлаш керак маниича.\n19 октябр, 18:17\nshu tirbandliklar muammosi tezroq hal bo'lsa yaxshi bo'lardi


Нурали Қобул. Каптарлар қайтмаган тун (ҳикоя) | www.ziyouz.uz\nБош саҳифа Ўзбек насри онлайн антологиясиНурали Қобул (1950)Нурали Қобул. Каптарлар қайтмаган тун (ҳикоя)\n— Сизлар ҳам кичик бўлгансизлар. Кичикларга ҳам нон беринглар, — деди у катта балиқларни тергаб. — Уялмайсизларми ўз болаларингнинг нонини тортиб олиб ейишга. Одамларга ўхшаб жониворлар орасидан ҳам меҳр-оқибат кўтариляпти.\nЯкинда кампирга хушхабар келтиришди… У анчагача тушимми-ўнгимми дегандек ўтирган жойида ағрайиб қотиб қолди. Қизининг бўйида бўлган эмиш. Шундан кейин кампирнинг ичига ўт тушди. Кечалари бирдан уйқуси қочиб, қизини ўйлаб кетади. «Ўғил бўлса отини Худойберди, қиз, бўлса Бийфотма қўяман», дерди ўзига-ўзи қувончи ичига сиғмай. Аммо, туғилажак неварасининг ота-оналари болага исм қўйишни ундан сўрашадими, йўқми, буни хаёлига ҳам келтирмасди.\n— Вой садағанг кетай беозор қушлар-ей! Шу доннинг ҳаммасини сизларга бераман! Сизларга бермай кимга бераман? — дерди кампир ҳовучини тўлдириб дон сочаркан.\nКампир шу ўйлар билан говмишни соғишга ўтирди. Кади кўпирганча тўлиб борарди. Сут кунлигидан кам чиқди. Кампирнинг хаёлига «энди мени Сафаргул койийди» деган фикр келди. У яна бузоқни эмишга қўйиб юборди. Ҳар йили эчкини соғин қилиб олади. У говмиш билан басма-бас сут беради. Бузоғи кўпроқ эмган кунлари қарийб иккисининг сути баравар келади. Кадидан ортган сут кампирнинг ўзига колади. У бу сутни пиширади. Бир косасини сап-сариқ каттакон урғочи мушук иккаласи ичишади. Мушук деярли ҳар йили болалайди. Кампирнинг ташвишига ташвиш қўшилади. Шунда мушукларнинг ўзига бир косадан ортиқ сут кетади. Қолган сутни қатиқ қилиб хафтада бир марта куви пишади. Кампирнинг чайир ва бақувват қўллари кувини тезда ёққа келтиради. Сут кадидан ортмаган куни у сутсиз қолади. Пиёлага каллақандни солиб, нон тўғраб ейди. Мушукка эса қолган-қутган овқатлардан беради. Сут мўлжалдагидан озроқ бўлса Сафаргул кампирга ўшқиради. «Ваъдалашиб қўйган одамларимга нима дейман?» дейди у кўзлари олайиб. Ўша сут келишини кутаётган одамлар ва болаларни ўйлаб, кампир бузоқнинг ризқини қиярди. Сафаргул ўзидан олган сутни уч баробар пуллашини эса хаёлига ҳам келтирмайди. «Шунча сутни эшакка ортиб, районга олиб тушишнинг ҳам ўзи бўладими? Сафаргул бечорага ҳам қийин, бошида эри йўқ», дея ўйларди у сут олувчи кўринмай кетгунга қадар орқасидан тикилиб.\nСутчи хотин аллақачон икки кир ошиб кетиб колган эди. Кампир ҳамон қўлида кадиси билан қаққайганича қотиб турарди. Ундан икки қадамча нарида ялпайиб ётган Олапар лаб-лунжини ялаб, эгасининг маъюс ҳолатини кузатарди. Кампирнинг нимадир эсига тушгандек ўзига келиб, шоша-пиша уйга қараб юрди. Мушук еганда сачраган увоқларни доналаб териб, охистагина чумолилар ини оғзига элтиб кўйди. Сўнгра садақайрағоч соясидаги эски сўрига ўтириб нонушта қилган бўлди. Сут ичаётганида яна хаёлига туғилажак набираси келди. «Бўлганда у ҳам сут ичарди», дея ўйлади хомуш бўлиб. «Нега Худо доимо бахтни кечикиб беради?» ўйларди кампир термилиб. «Боланинг қадрига етмайдиганларга беш-ўнталаб фарзанд беради. Менинг қизимга эса…»\nШукур, болам… Бир нави. Ўзларинг омонмисилар? Ота-оналаринг бақувват юришибдими? Анча бўлди, энангни кўрмадим. Қизимни кутяпман, ҳеч дараги бўлмаяпти…\nКампир индамай ағрайиб турарди. Унинг нега бундай деганини тушунмади. Сўнг, рўмолчасида қолган пулга қаради. «Ярмидан кўпроғи саксон сўм бўлса, қолгани қанча экан!» дея ўйларди у пулни қайта тугаркан. Бироқ Турсуналининг 150 сўмга яқин олганини хаёлига ҳам келтирмасди. «Дунёда қандай яхши одамлар бор-а? — дерди ўзига-ўзи. — Худонинг ўзи етказаман деса, ҳеч гап эмас экан. Кизим билан куёвим буғдойни кўриб суюнишади, — беихтиёр хаёлидан ўтказди кампир қувончи ичига сиғмай. — Каптарларим билан мусичаларим Худо деган экан». — Кампир энди мусичалар ва каптарларга кўпроқ дон беради. Улар қанчалик талашиб дон ейишса, кампир яйраб кетар, куйиб-пишиб улар билан ўзича сўзлашарди.\nУ қирда каптарларга дон сочиб ўтирган эди. Урчуғи ёнида юмалаб ётар, каптарларни қорни тўйиб, ўзи билан ўйнашишни истаётган Олапар уларнинг ҳар бир хатти-ҳаракатидан кўз-қўлоқ бўлиб, чўнқайиб ўтирарди. Кун пешиндан оққан, машриқ томондан салқин шабада эсарди. Кампирнинг хаёлини машинанинг бўғиқ овози бузди, Ғов олдига усти ёпиқ кичкина машина келиб тўхтади. Ундан кишлоқ советида ишлайдиган Хўжатўпи маҳаллалик Турдибек билан шапкали одам тушди. Кампир уни доимо шапка кийиб, қишлок болаларини тергаб юрадиган Холбек тоғбега деб ўйлади. Диққат билан тикилгач, милиционер эканлигини пайқади. Улар ўзаро нималарнидир сўзлашишди. Сўнгра милицпионер ҳовли томон, Турдибек қирга қараб юрди. Кампир енгида қолган-қутган буғдойни уймалашаётган каптарларга тўкиб, ўрнидан қўзғалди.\n— Ҳа, болам, шундоқ эрмак қилиб…\nКампир индамайгина унинг орқасидан эргашди. Милиционер ҳовлини айланиб юрарди. Кампир билан совуққина сўрашгач, омборхонанинг эшигини очишни буюрди. Кампир узоқ пайпасланиб, эшикни очди. Буғдойни кўриб иккиси ҳам анчагача жимиб қолишди.\n— Буғдойни сизга ким олиб келиб берди? — дона-дона қилиб сўради милиционер.\n— Ўзини гўлликка соляпти, — Турдибекка қараб деди милиционер,\n— Энг муҳими калаванинг учини топдик, буёғи ҳеч гап эмас, — ўзича гапириниб, нималарнидир ёзарди милиционер. Ёзуви тугагач, кампирга ручка бериб қўл қўйдирди.\n— Эртага эрталаб районга, милицияхонага борасиз. Бозорнинг шундоққина рўпарасида, — деди милиционер кампирнинг қўлига тўрт бурчак шаклидаги қоғоз тутаркан.\nКампир нимадир деб, жавоб бермоқчи бўлди. Бироқ, тилига ҳеч қандай сўз келмади. Меҳмон кузатгандай улар билан илиққина хайрлашди. Сўрига таклиф қилганди милиционер кўнмади. Улар кетгандан сўнг ақл-ҳушини жойига қўйиб, воқеанинг мағзини чақа бошлади. Охири ўзича ниманидир тушунди-ю, кўзлари катта-катта бўлиб кетди. Изтиробда бутун вужуди ёнарди.\n…Шу куни илк бор говмиш билан эчки бойлоқсиз қолди. Кампирнинг кўзини шамғалат қилиб, ўзини бедапояга урадиган эчки остонадан жилмади. Елини тўлиб кетганидан оёқлари тарвақайлаб, бор овози билан маъради. Шу куни илк бор бузоқ ҳам онасини эмолмади. Мушук ухлаб ётган кампир атрофида ўрмалашарди. Говмиш оғил билан остона ўртасига бориб келарди. Улар шу алпозда тонг оттиришди.\nЭрталаб балиқлар булоқда ғужғон ўйнаганча қолаверди. Мусичалар остонада тўпланиб, ниманидир кутишарди. Эчки эрта-индин кампирнинг еттисига сўйилишини билгандек, ҳовлини бошига кўтарарди…\n← Аввалги Аввалги Мурод Тиллаев. Қўлқоп (ҳикоя)\nКейинги → Кейинги: Нодир Норматов. Бир куни чумоли бўлиб… (ҳикоя)


Лавров Россия ва Хитойни дунёдаги барқарорлик ва хавфсизлик гарови деб атади\nЛавров Россия ва Хитойни дунёдаги барқарорлик...\n23.04.2018 19:59 0 1226\nРоссия ташқи ишлар вазири Сергей Лавров бугун, 23 апрель куни Хитойга борди ва Хитой ТИВ раҳбари Ван И билан учрашди. Бу ҳақда «ТАСС» хабар қилмоқда.\n«Россия ва Хитойнинг халқаро ҳуқуқларга қатъий риоя қилиш борасида биргаликдаги саъй-ҳаракатлари дунёдаги барқарорлик ва хавфсизликни мустаҳкамлашда асосий аҳамиятга эга», — деди Лавров учрашув чоғида.\nВазирнинг айтишича, Хитой билан стратегик шерикчилик Россия ташқи сиёсатининг устувор йўналишларидан бири. «Бу йил ҳам алоқаларимиз қизғин кечишига умид қиламиз», — дея таъкидлаган Лавров.\nЎз навбатида Ван И Россия-Хитой муносабатлари мустаҳкамланишидан иккала давлат ҳам манфаатдор эканини эътироф этди.